इसने 67,007 का ऑलटाइम हाई बनाया, निफ्टी भी 19,800 के पार निकला
BSE NSE Sensex Today, Stock Market Latest Updates; शेयर बाजार ने आज यानी मंगलवार (18 जुलाई) को नया ऑलटाइम हाई बनाया था। सेंसेक्स ने कारोबार के दौरान 66,985 और निफ्टी ने 19,811 का स्तर छुआ।
शेयर बाजार ने आज यानी मंगलवार (18 जुलाई) को नया ऑलटाइम हाई बनाया है। सेंसेक्स ने कारोबार के दौरान 67,007 और निफ्टी ने 19,819 का स्तर छुआ। हालांकि इसके बाद बाजार थोड़ा नीचे आया और सेंसेक्स 205 अंक बढ़कर 66,795 के स्तर पर बंद हुआ। निफ्टी में भी 37 अंकों की तेजी रही। ये 19,749 के स्तर पर बंद हुआ।
सेंसेक्स के 30 शेयरों में से 15 में तेजी और 15 में ही गिरावट देखने को मिली है। IT सेक्टर के शेयरों में खरीदारी से सपोर्ट मिला। इंफोसिस के शेयर में आज 3% से ज्यादा की तेजी देखने को मिली है। वहीं बैंक निफ्टी 0.09%, PSU बैंक 1.23% और रियल्टी 0.85% टूटा।
इंडसइंड बैंक का प्रॉफिट 32.5% बढ़ा
इंडसइंड बैंक ने अपने FY24 की पहली तिमाही के नतीजे जारी कर दिए हैं। अप्रैल-जून तिमाही में बैंक को 2124 करोड़ रुपए का मुनाफा हुआ है जो कि एक साल पहले 1631 करोड़ रुपए था। यानी इसमें सालाना आधार पर 32.5% की बढ़ोतरी हुई है। वहीं कुल आय सालाना आधार पर 28% बढ़कर 12,939 करोड़ रुपए हो गई।
2 दिन में ही 5 गुना से ज्यादा सब्सक्राइब हुआ नेटवेब का IPO
नेटवेब टेक्नोलॉजीज इंडिया लिमिटेड के इनिशियल पब्लिक ऑफरिंग यानी IPO को अच्छा रिस्पॉन्स मिल रहा है। दो दिन में ही IPO 5 गुना से ज्यादा सब्सक्रिप्शन हो चुका है। इस IPO में इन्वेस्टर्स 19 जुलाई यानी बुधवार तक इन्वेस्ट कर सकते हैं।
हाई-एंड कंप्यूटिंग सॉल्यूशन प्रोवाइडर कंपनी नेटवेब के IPO का प्राइस बैंड ₹475 से ₹500 प्रति इक्विटी शेयर है। कंपनी के शेयरों का अलॉटमेंट 24 जुलाई को होगा। इन्वेस्टर्स को कंपनी के शेयर्स 26 जुलाई को डीमैट अकाउंट में क्रेडिट किए जाएंगे। इसके शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) दोनों पर 27 जुलाई को लिस्ट होंगे। पूरी खबर पढ़ने के लिए यहां क्लिक करें
कल भी शेयर बाजार ने बनाया था ऑलटाइम हाई 
इससे पहले कल यानी सोमवार (17 जुलाई) को शेयर बाजार ने नया ऑलटाइम हाई बनाया था। सेंसेक्स ने कारोबार के दौरान 66,656 और निफ्टी ने 19,731 का स्तर छुआ। हालांकि इसके बाद शेयर बाजार थोड़ा नीचे आया। सेंसेक्स 529 अंक बढ़कर 66,589 के स्तर पर बंद हुआ। वहीं निफ्टी में भी 146 अंकों की तेजी रही। ये 19,711 के स्तर पर बंद हुआ था।
